মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা

মার্ভেল সিনেম্যাটিক ইউনিভার্সের টেলিভিশন ধারাবাহিক হলো মার্কিন সুপারহিরো টেলিভিশন ধারাবাহিক যা মার্ভেল কমিকসে প্রকাশিত চরিত্রের উপর ভিত্তি করে নির্মিত। মার্ভেল সিনেম্যাটিক ইউনিভার্সের বিভিন্ন চলচ্চিত্রের সাথে এরা সংযুক্ত বা তাদের দ্বারা অনুপ্রাণিত।
২০১০ এ "মার্ভেল টেলিভিশন" প্রতিষ্ঠিত হওয়ার পর "এবিসি স্টুডিওজের" সাথে মিলে টেলিভিশন ধারাবাহিকের নির্মাণ শুরু হয়। ২০১৩ এর সেপ্টেম্বর থেকে ২০২০ এর অক্টোবর পর্যন্ত ১২টি ধারাবাহিক নির্মিত হয়। এগুলো এবিসি, নেটফ্লিক্স, "হুলু" ও "ফ্রিডমে(টিভি চ্যানেল)" প্রচারিত হয়। "এবিসি"র প্রধান ধারাবাহিকগুলো ছিলো "এমসিইউ"র বিভিন্ন চলচ্চিত্র ও চরিত্র দ্বারা অনুপ্রাণিত এবং এদেরকে একত্রে ""মার্ভেল হিরোজ" সিরিজ" নামে অভিহিত করা হতো। নেটফ্লিক্সের আন্তঃসংযুক্ত ধারাবাহিকগুলো ""মার্ভেল নাইটস" সিরিজ" নামে অভিহিত হত। "ফ্রিডম" ও "হুলু" এর জন্য নির্মিত ধারাবাহিকগুলো ছিলো "তরুণ প্রাপ্তবয়স্ক"("ইয়োং অ্যাডাল্ট") ধরনের। এছাড়া "হুলু"র জন্য "অ্যাডভেঞ্চার ইনটু ফিয়ার" শিরোনামে আরও কিছু ধারাবাহিক নির্মাণাধীন ছিলো, কিন্তু ২০১৯ এর ডিসেম্বরে তা বন্ধ হয়ে যায়।
২০১৮ তে এমসিইউর চলচ্চিত্র নির্মাতা প্রতিষ্ঠান মার্ভেল স্টুডিওজ স্ট্রিমিং সেবা "ডিজনি প্লাসের" জন্য ধারাবাহিক নির্মাণ শুরু করে। এ ধাপের প্রথম ধারাবাহিক মুক্তি পায় ২০২১ এর জানুয়ারিতে এবং ২০২১ এর শেষ নাগাদ আরও ৪টি ধারাবাহিক মুক্তি পায়। এছাড়া আরও কিছু ধারাবাহিক প্রযোজনাধীন রয়েছে। এদের মধ্যে কিছু ধারাবাহিক চলচ্চিত্রের পার্শ্ব চরিত্রদের কেন্দ্র করে আবর্তিত, আর কিছু ধারাবাহিকের মাধ্যমে নতুন চরিত্রদের পরিচয় ঘটে যাদের পরবর্তীতে বিভিন্ন চলচ্চিত্রে দেখা যায়। এসব ধারাবাহিক "এমসিইউ"র বিভিন্ন চলচ্চিত্রের সাথে এমনভাবে সংযুক্ত যা মার্ভেল টেলিভিশন ধারাবাহিকের ক্ষেত্রে দেখা যায়নি।
মার্ভেল সিনেম্যাটিক ইউনিভার্সের অংশ হিসেবে মার্ভেল টেলিভিশন প্রথম যে ধারাবাহিক উন্নয়ন করে তার নাম "এজেন্টস অফ শিল্ডস"। এটি ২০১২ এর আগস্টে এবিসিতে মুক্তির জন্য প্রযোজনা শুরু হয়। ২০১৪ এর জানুয়ারিতে "এজেন্ট কার্টার" ধারাবাহিক ঘোষণা করা হয়। ২০১৬ এর মে তে এটি বাতিল হয়ে যায়। ২০১৬ এর নভেম্বরে মার্ভেল ও "আইম্যাক্স কর্পোরেশন" একত্রে "ইনহিউম্যান্স" ধারাবাহিকের ঘোষণা দেয়। ২০১৮ এর মে তে এবিসি ধারাবাহিকটি বাতিল করে। ২০১৯ এর জুলাইতে ঘোষণা আসে "এজেন্টস অফ শিল্ডের" ৭ম কিস্তিই হবে এর অন্তিম কিস্তি।
২০১৩ এর অক্টোবরে মার্ভেল চারটি ধারাবাহিক নাটক ও একটি ক্ষুদ্র ধারাবাহিক নির্মাণের পরিকল্পনা করে। পরের মাসে "ডিজনি" ঘোষণা দেয় তারা নেটফ্লিক্সের জন্য মার্ভেলের "ডেয়ারডেভিল", "জেসিকা জোনস", "আয়রন ফিস্ট" ও "লুক কেজ" চরিত্র নিয়ে ধারাবাহিক নাটক ও "ডিফেন্ডার" কমিক্স নিয়ে একটি ক্ষুদ্র ধারাবাহিক নির্মাণ করবে। ২০১৬ এর এপ্রিলে মার্ভেল ও নেটফ্লিক্স "ডেয়ারডেভিল" এর স্পিন-অফ ধারাবাহিক হিসেবে "দ্য পানিশার" এর ঘোষণা দেয়। ২০১৯ এর ফেব্রুয়ারির শেষ দিকে নেটফ্লিক্স সব ধারাবাহিক বাতিল করে দেয়, কিন্তু মুক্তিপ্রাপ্ত ধারাবাহিকের প্রদর্শনী অব্যাহত রাখে। বাতিলের পর অন্তত দুই বছর পর্যন্ত এসব ধারাবাহিকের কোন চরিত্র নেটফ্লিক্সের বাইরের কোন চলচ্চিত্র বা ধারাবাহিকে উপস্থিত হতে পারেনি।
২০১১ এর স্যান ডিয়েগো কমিক-কনে প্রকাশ করা হয়, মার্ভেলের "ক্লোক অ্যান্ড ড্যাগার" কমিক্স চরিত্রদের ভিত্তি করে একটি ধারাবাহিক নির্মাণাধীন রয়েছে। ২০১৬ এর এপ্রিলে "ফ্রিডম টিভি" ধারাবাহিকটি নিয়ে কাজ শুরু করে৷ একই বছরের আগস্টে "হুলু" "রানঅ্যাওয়েজ" কমিক্স নিয়ে একটি নতুন ধারাবাহিক নির্মাণ শুরু করে। মার্ভেল প্রথমদিকে বলে ধারাবাহিক দুটির মধ্যে আন্তঃসংযোগ রাখার কোন পরিকল্পনা নেই৷ কিন্তু ২০১৯ এর আগস্টে ঘোষণা আসে "ক্লোক অ্যান্ড ড্যাগারের" চরিত্ররা "রানঅ্যাওয়েজের" তৃতীয় কিস্তিতে উপস্থিত হবে৷ পরে আরও এরকম আন্তঃসংযোগের কথা থাকলেও ২০১৯ এর অক্টোবরে "ক্লোক অ্যান্ড ড্যাগার" এবং নভেম্বরে "রানঅ্যাওয়েজ" বাতিল হয়ে যায়।
২০১৯ এর মে তে হুলু এক আন্তঃসম্পর্কিত মহাবিশ্ব নির্মাণের জন্য 'ঘোস্ট রাইডার" ও "হেলস্ট্রোম" নিয়ে দুটি ধারাবাহিক নির্মাণের পরিকল্পনা করে যাদের মধ্যে মার্ভেলের নেটফ্লিক্স ধারাবাহিকের মতো আন্তঃসংযোগ থাকবে।"" আগস্টে প্রকাশ করা হয় মার্ভেল এই ধারাবাহিকদের একত্রে "অ্যাডভেঞ্চার ইনটু ফিয়ার" নামে উল্লেখ করে এবং এই শিরোনামে আরও কিছু ধারাবাহিক নির্মাণাধীন রয়েছে৷"" একমাস পরে সৃজনশীল পার্থক্যের কারণে "ঘোস্ট রাইডারের" কাজ বন্ধ হয়ে যায়৷"" ডিসেম্বরে "মার্ভেল টেলিভিশন" যখন "মার্ভেল স্টুডিওজ" রূপ ধারণ করে তখন বলা হয় হেলস্ট্রোমের "প্রযোজনা সম্পন্ন"হবে কিন্তু আর কোন ধারাবাহিক নির্মিত হবে না।"" পরে ২০২০ এর ডিসেম্বরে "হেলস্ট্রোম" বাতিল হয়ে যায়৷
মার্ভেল স্টুডিওজের সব ধারাবাহিক ডিজনি+-এ মুক্তি পেতে যাচ্ছে। এছাড়া ধারাবাহিকগুলো তাদের স্ব স্ব পর্যায়ের চলচ্চিত্রের সাথে সহাবস্থানে রয়েছে।
"মার্ভেল স্টুডিওজ: লিজেন্ডস" সিরিজে কোনো একটি চরিত্রের বিগত চলচিত্রগুলোতে থাকা ক্লিপ ব্যবহার করে শর্ট ডকুমেন্টারি সিরিজ বানায়। এপিসোডগুলোর সময়ব্যাপ্তি ৫-১০ মিনিট। 
৮ জানুয়ারি ২০২১ সালে "ওয়ান্ডা ম্যাক্সিমফ" শিরোনামে প্রথম এপিসোড বের হয়। ২৩ নভেম্বর ২০২২ সালে ২৬ তম এপিসোড "ড্রাক্স" এর মাধ্যমে ১ম সিজনের সমাপ্তি ঘটে। ১ম সিজনে এ থাকা চরিত্রদের পরিচিতি দেখানো হয়।
ফেব্রুয়ারি ১০, ২০২৩ সালে "এন্টম্যান শিরোনামে ২৭ তম এপিসোড প্রকাশের মাধ্যমে দ্বিতীয় সিজনের সূচনা হয়। দ্বিতীয় কিস্তিতে এ থাকা চরিত্রদের পরিচিতি দেখানো হয়।
"মার্ভেল স্টুডিওজ: এসেম্বেলড" সিরিজে মার্ভেল স্টুডওজের মুভি ও সিরিজের দৃশ্যের অন্তরালের ক্লিপগুলো দেখিয়ে ডকুমেন্টারি সিরিজ বানানো হয়। মার্চ ১২, ২০২১ সালে "দ্য মেকিং অব ওয়ান্ডাভিশন" মুক্তি পায়। ১ম সিজনে এ থাকা মুভি ও সিরিজের অন্তরালের দৃশ্য দেখানো হয়। ১ম সিজনে ১৪ টি এপিসোড প্রকাশ পায়। ৮ ফেব্রুয়ারি, ২০২৩ সালে ১৪তম এপিসোড "দ্য মেকিং অব ওয়াকান্ডা ফরেভার" মুক্তি পায়।
নভেম্বর ৪, ২০২২ সালে "ডিরেক্টর বাই নাইট" ডিজনি-প্লাসে প্রাকশিত হয়। যেখানে মার্ভেল স্টুডিওস: স্পেশাল প্রেজেন্টেশন "ওয়্যারউলফ বাই নাইট" এর অন্তরালের দৃশ্য দেখানো হয়।
১৯ জুলাই, ২০২৩ সালে ১৫তম এপিসোড "দ্য মেকিং অব অ্যান্টম্যান এন্ড দ্য ওয়াস্প: কোয়ান্টাম্যানিয়া" মুক্তির মাধ্যমে সিরিজের ২য় কিস্তির সূচনা হয়। দ্বিতীয় কিস্তিতে এ থাকা মুভি ও সিরিজের অন্তরালের দৃশ্য দেখানো হয়।
"মার্ভেল স্পটলাইট" ব্যানারে মার্ভেলের নতুন ও কম জনপ্রিয় চরিত্রদের নিয়ে সিরিজ বানানো হবে। "ইকো" "মার্ভেল স্পটলাইট" ব্যানারের প্রথম সিরিজ।
হকআই সিরিজের স্পিন-অফ হলো "ইকো" সিরিজ। এই সিরিজে হকআই সিরিজের ট্র‍্যাকস্যুট মাফিয়া দলের বধির অধিনায়ক মায়া লোপেজ এর গল্প বলা হবে।
<section begin=MSFuture /><section end=MSFuture />
যেকোনো মূহুর্তে, ঘোষণার বাইরেও মার্ভেল স্টুডিওজের কাছে অন্তত পাঁচ-ছয় বছর পরের ধারাবাহিক পরিকল্পনা করা থাকে৷ ২০২০ এর ডিসেম্বরে, ২০২২ এর শেষ পর্যন্ত প্রদর্শনযোগ্য ধারাবাহিকের নাম ঘোষণার পর ২০২৮ পর্যন্ত ভবিষ্যৎ ধারাবাহিকের পরিকল্পনা করা হয়েছে।